**6. razred: NARAVOSLOVJE** ***– pouk na daljavo***

Ponedeljek, 6. 4. 2020 Zaporedna ura: 7.

**Utrjevanje in ponavljanje:** **Cvet, oprašitev, oploditev**

Če ti vreme dopušča, pojdi pred hišo ali v gozd in poišči cvet rastline. Ob njem ponovi zgradbo ter pomen posameznih delov cveta.

* **Vprašanja za utrjevanje:**

Poimenuj rastlino, katere cvet si opazoval.

1. Čemu služi cvet?
2. Ali je cvet rastline, ki si ga odtrgal, enospolni ali dvospolni? Kako to veš?
3. Kakšno nalogo opravljajo čašni listi in kakšno venčni listi?
4. Kako imenujemo moški del cveta? Si ga v tvojem cvetu dobil?
5. Če se s prsti rahlo dotakneš moškega dela cveta, se ti mogoče prsti rahlo obarvajo rumeno. Kaj je to?
6. Kako imenujemo ženski del cveta? Si ga v tvojem cvetu dobil? Ponovi njegove dele.
7. Ali je rastlina iz katere si odtrgal cvet enodomna ali dvodomna? Kakšna je razlika med njimi?
8. Je tvoja rastlina vetrocvetka ali žužkocvetka? V čem je razlika med njimi.
9. Kaj je oprašitev?
10. Opiši oploditev pri rastlinah.
11. Kako pri rastlinah poteka nespolno razmnoževanje?
12. Ali obstaja nespono razmnoževanje pri človeku?
13. **Zakaj je pridelek sadja lahko slabši, če je bila spomladi zmrzal?**
14. **Ali bi se iz cveta jablane razvil plod, če bi mu odstranili vse venčne liste?**
15. **V nekem sadovnjaku so spomladi s škropivom uničili vse žuželke. Kaj misliš, ali bo pridelek sadja dober ali ne? Zakaj?**

* Prepiši naslov v zvezek, ustno ali pisno odgovori na vprašanja, zadnja tri obvezno prepiši v zvezek in nanje odgovori. Če imaš možnost, si lahko vsa vprašanja natisneš in prilepiš v zvezek, saj ti bo služilo pri ponavljanju.

**S temi vprašanji utrjuj, kasneje bo sledilo tudi ocenjevanje.**

* Sedaj odpri še spletni učbenik za naravoslovje 6 in reši naloge na 159 in 160 strani. Če si na prejšnja vprašanja znal odgovoriti, ti tudi spletne naloge ne bodo delale težav. Rešuj toliko časa, dokler ne boš imel vseh odgovorov pravilnih.

https://eucbeniki.sio.si/nar6/1548/index6.html

* Sedaj oceni svoje znanje.

*Kako si zadovoljen s svojim znanjem? Oceni se (obkroži)!*

*1 2 3 4 5*

**Za danes si končal. Steci ven, poglej tvoje opazovano drevo. Je na drevesu kaj opraševalcev, je prehladno? So se od zadnjega opazovanja zgodile spremembe? Zapiši, fotografiraj in dokumentiraj.**